Tratatul de pace de la Schönbrunn, cunoscut și sub numele de Tratatul de la Viena (14 octombrie 1809) a fost semnat între Imperiul Francez și Imperiului Austriac, marcând ieșirea acestuia din urmă din „a Cincea Coaliție” și sfârșitul războiului celei de-a Cincea Coaliții. Cu capitala ocupată de jumătate de an, elementul esențial care a forțat Imperiul Habsburgilor să încheie pace a fost înfrângerea în cadrul bătăliei de la Wagram, din 5 - 6 iulie, când armata austriacă a suferit un eșec decisiv.